Jimmy Wales

Dyn busnes o'r Unol Daleithiau yw Jimmy Donal "Jimbo" Wales (; ganwyd 7 Awst 1966). Mae'n un o gyd-sylfaenwyr a hyrwyddwyr y gwyddoniadur dielw arlein Wikipedia a'r cwmni lletya gwe di-elw Wikia.

Ganwyd Wales yn Huntsville, Alabama, lle mynychodd Randolph School, ysgol baratoi i brifysgol.Walden, Lea Ann, et al. (Gwanwyn 2013). "Where Are They Now?". Randolph Magazine  18 (1). pp. 20–7. Retrieved 26 Awst 2014. Yn ddiweddarach fe enillodd raddau baglor a meistr mewn cyllid o Brifysgol Auburn ac yna Prifysgol Alabama, yn ôl eu trefn.

Tra yn ysgol raddedigion, fe ddysgodd mewn dwy brifysgol, ond gadawodd cyn cwblhau PhD i gymryd swydd mewn cyllid a gweithiodd yn ddiweddarach fel cyfarwyddwr ymchwil mewn cwmni cyllid yn Chicago. Yn 1996, fe wnaeth e a dau bartner ffurfio Bomis, porth gwe ar gyfer dynion, yn cynnwys adloniant a deunydd i oedolion. Fe fyddai'r cwmni yn ffynhonnell arian cychwynnol ar gyfer y gwyddoniadur am ddim Nupedia (2000–2003) a'i olynydd, Wikipedia.

Cyfeiriadau

Categori:Genedigaethau 1966
Wicipedwyr
Categori:Pobl o Alabama